open-index/open-wikipedia-markdown huggingface dataset:
অক্ষয়চন্দ্র চৌধুরী

**অক্ষয়চন্দ্র চৌধুরী** (জন্ম: ৭ সেপ্টেম্বর, ১৮৫০- মৃত্যু: ৫ সেপ্টেম্বর, ১৮৯৮) ছিলেন একজন বাঙালি কবি ও সাহিত্যিক।

## জন্ম ও শিক্ষাজীবন
হাওড়ার আন্দুলের স্বনামধন্য ভরদ্বাজ গোত্রীয় দত্তচৌধুরী পরিবারে জন্ম গ্রহণ করেন অক্ষয়চন্দ্র চৌধুরী। উনার পিতার নাম মিহিরচন্দ্র চৌধুরী, যিনি দত্তচৌধুরী বংশের ২২তম পুরুষ। সাধারণ্যে ইনি বিশেষ পরিচিত ও সুনাম অর্জন না করলেও তার রচনা কবিগুরু রবীন্দ্রনাথ ঠাকুর এবং সমসাময়িক সাহিত্যিকদের প্রেরণা ও উৎসাহ যুগিয়েছিল। তার রচিত গ্রন্থসমূহের মধ্যে অন্যতম "উদাসিনী", "ভারতগাথা" এবং "সাগরসংগমে"। সঙ্গীতচর্চায় রবীন্দ্রনাথ ও তার ভ্রাতা জ্যোতিরিন্দ্রনাথ অক্ষয়চন্দ্রের সহকর্মী ছিলেন। তৎকালে এম এ পাশ করে তিনি অ্যাটর্নীশিপ পরীক্ষা দেন। তিনি বিখ্যাত "ভারতী" পত্রিকার সম্পাদকমণ্ডলীর অন্যতম সদস্য ছিলেন।

## তথ্যসূত্র

## বহি:সংযোগ

বিষয়শ্রেণী:১৮৫০-এ জন্ম
বিষয়শ্রেণী:১৮৯৮-এ মৃত্যু
বিষয়শ্রেণী:বাঙালি কবি
বিষয়শ্রেণী:বাঙালি সাহিত্যিক
বিষয়শ্রেণী:১৯শ শতাব্দীর ভারতীয় ঔপন্যাসিক
বিষয়শ্রেণী:বাঙালি হিন্দু
বিষয়শ্রেণী:বাঙালি লেখক
বিষয়শ্রেণী:১৯শ শতাব্দীর ভারতীয় কবি
বিষয়শ্রেণী:ভারতীয় পুরুষ কবি
বিষয়শ্রেণী:ভারতীয় পুরুষ ঔপন্যাসিক
বনমোরগ

**বনমোরগ** (লাতিন ভাষায়: *Gallus*) Galliformes (গ্যালিফর্মিস) বর্গের অন্তর্গত Phasianinae (ফ্যাসিয়ানিনি) উপগোত্রের অন্তর্ভুক্ত ১৬টি গণের একটি। *Gallus* শব্দটি ল্যাটিন ভাষা থেকে উদ্ভূত যার অর্থ "গোলাবাড়ি সংলগ্ন জমির মুরগী"। পৃথিবীতে জীবিত চারটি প্রজাতির পাখি এই গণের অন্তর্ভুক্ত। সবগুলো প্রজাতির আবাস দক্ষিণ ও দক্ষিণ-পূর্ব এশিয়ায়।

## বৈশিষ্ট্য
প্রজাতিগুলো মাঝারি আকারের ভূচর পাখি। এদের মাথায় ঝুঁটি ও গলার দুই পাশে দু'টি ঝুলন্ত লতিকা থাকে। ডানা গোলাকার; ডানার পঞ্চম প্রান্ত-পালকটি দীর্ঘতম। প্রথমটি দশমটির চেয়ে ছোট। লেজ দু'পাশ থেকে চাপা' লেজে মোট ১৪টি পালক থাকে। প্রজাতির পুরুষটির মাঝের দু'টি পালক লম্বা ও কাস্তের মত বাঁকানো। ঘাড় ও কোমর সরু এবং লম্বা কাঠির মত পালকে ঘেরা। পা শক্তিশালী ও লম্বা। নখরসহ মধ্যমার চেয়ে বড়। পুরুষটির পায়ের পেছনে গজালের মত লম্বা তীক্ষ্ণ নখর আছে। পুরুষ আর স্ত্রী নমুনার মধ্যে অত্যধিক পার্থক্য পরিলক্ষিত হয়।

## প্রজাতিসমূহ
* লাল বনমোরগ, *Gallus gallus*
* শ্রীলঙ্কার বনমোরগ, *Gallus lafayetii*
* ধূসর বনমোরগ, *Gallus sonneratii*
* সবুজ বনমোরগ, *Gallus varius*

## তথ্যসূত্র

বিষয়শ্রেণী:Phasianinae
বিষয়শ্রেণী:বনমোরগ
তোয়ালে দিবস

**তোয়ালে দিবস** প্রতি বছর মে মাসের ২৫ তারিখে উদযাপিত একটি দিবস, যা লেখক ডগলাস অ্যাডামসের (১৯৫২-২০০১) স্মরণে উদযাপিত হয়। লেখকের ভক্তরা এদিনে একটি তোয়ালে বহন করে লেখকের প্রতি শ্রদ্ধা প্রকাশ করে থাকেন। এ দিনটি প্রথম পালন করা হয় ২০০১ সালে, ডগলাস অ্যাডামসের মৃত্যুর ২ সপ্তাহ পরে।

## উৎপত্তি
ডগলাস অ্যাডামস তার রম্য বৈজ্ঞানিক কল্পকাহিনী *দ্যা হিচহাইকারস গাইড টু গ্যালাক্সি* বইয়ের তৃতীয় অধ্যায়ে একজন মহাকাশ ভ্রমণকারীর জন্য তোয়ালের গুরুত্ব তুলে ধরেন। বইয়ের মতে একজন নক্ষত্রে ভ্রমণকারির জন্য তোয়ালে সবথেকে দরকারি বস্তু, আংশিকভাবে এর অনেক ব্যবহার থাকার কারণে, তবে সাইকোলোজিকাল গুরুত্ব আরো বেশি, যে ভ্রমণকারি মহাকাশে হাজার রকমের বাধাবিপত্তির মধ্যেও তার তোয়ালেটা জায়গামত রাখতে পারে তাকে সবাই গুরুত্ব দিয়ে দেখে।

লেখকের মৃত্যুর পরে তার ভক্ত ক্রিস ক্যাম্পবেল ও তার বন্ধুরা www.towelday.org ওয়েবসাইটটি নিবন্ধন করেন। খুব দ্রুত তোয়ালে দিবসের ধারণাটি সাফল্য পায় এবং ভক্তরা তোয়ালেসহ ছবি পাঠাতে থাকে।

## তথ্যসূত্র

## বহিঃসংযোগ
* www.towelday.org, অফিসিয়াল ওয়েবসাইট
* Fan proposing the idea of making Towel Day an annual event on h2g2
* Television Skit for Towel Day (French/English)
* [Interview by Radio City Ecuador for Towel Day 2010 (Spanish/English)](http://www.towelday.org.nyud.net/archives/2010/Mark%20Roberts%20interviewed%20on%20Radio%20City%20(Ecuador)%20on%20Towel%20Day%202010.mp3)

বিষয়শ্রেণী:ধর্মনিরপেক্ষ ছুটির দিন
বিষয়শ্রেণী:মে উদ্‌যাপন
বিষয়শ্রেণী:২০০১ সালে প্রতিষ্ঠিত আবর্তক ঘটনাপঞ্জি
বিষয়শ্রেণী:অনানুষ্ঠানিক উদ্‌যাপন
বিষয়শ্রেণী:২০০১-এ প্রতিষ্ঠিত পুনরাবৃত্ত ঘটনা
সৌদি আরবের টেলিফোন নম্বরসমূহ

{{Infobox country telephone plan
 | country = সৌদি আরব
 | country_link = সৌদি আরব
 | continent = এশিয়া
 | map_image =
 | map_caption

## সাবকোডসমূহ

বিষয়শ্রেণী:যোগাযোগ
বিষয়শ্রেণী:দেশ অনুযায়ী টেলিফোন নম্বর
বিষয়শ্রেণী:সৌদি আরবে টেলিযোগাযোগ
ভবন

[250px|thumb| [জার্মানি|জার্মানির মারবুর্গে কাঠ দিয়ে তৈরী ভবনের দৃশ্য]]

**ভবন** বলতে কাঙ্ক্ষিত সহায়তা কেন্দ্র, আশ্রয় উপযোগী অথবা ধারাবাহিকভাবে অধিকার রক্ষার উপযোগী মনুষ্য নির্মিত যে-কোন ধরনের অবকাঠামো ও অট্টালিকাকে বুঝায়। সচরাচর ভবন নির্মাণের ক্ষেত্রে স্থাপত্যশৈলী, প্রকৌশল, প্রযুক্তি কিংবা নির্মাণকারী প্রতিষ্ঠানের অংশগ্রহণ ঘটে থাকে।

ভবন নির্মাণের লক্ষ্যে বিভিন্ন ধরনের নির্মাণ উপকরণের প্রয়োজন পড়ে। মাটি, বালু, কাঠ, পাথর, সিমেন্ট, ইটসহ পাতাও ব্যবহার করা হয়ে থাকে। তন্মধ্যে - মধ্যযুগে আভিজাত্যপূর্ণ ভবনগুলোয় বিশেষ করে লন্ডনের হাউজ অব কমন্স বা কমন্স সভা কক্ষ নির্মাণে ওক গাছের কাঠ ব্যবহার করা হয়েছিল।

## ইতিহাস
ব্যাপকভাবে ধারণা করা হয় যে, আনুমানিক পাঁচ লক্ষাধিক বছর পূর্বে মানব জাতির পূর্ব পুরুষ হিসেবে বিবেচিত হোমো ইরেক্টাস প্রজাতির মাধ্যমে পৃথিবীতে প্রথম আশ্রয় উপযোগী গৃহ নির্মাণ করা হয়েছিল।

আবাসিকভাবে বসবাসের উপযোগী ভবনকে বাড়ী কিংবা ঘর হিসেবে আখ্যায়িত করা হয়। যদি ভবনে অনেকসংখ্যক পৃথক বাসস্থানের লক্ষ্যে কক্ষ থাকে তখন তা *এপার্টমেন্ট বিল্ডিং* বা *এপার্টমেন্ট ব্লক* বলা হয়। এগুলো প্রায়শই ব্যক্তিগত গৃহ থেকে ভিন্নতর হয়ে থাকে। অবকাঠামোগত কারণে ভবনের আবাসন ব্যবস্থা এক কক্ষ, কাঠের বহিরাবরণ থেকে শুরু করে বহু-বহু মিলিয়ন মার্কিন ডলার বিনিয়োগ করে হাজারো লোকের আবাসন উপযোগী সু-উচ্চ, আকাশচুম্বী অট্টালিকার আকৃতিরও হতে পারে।

বহুতলাবিশিষ্ট ভবনে মূলতঃ অনেকগুলো ফ্লোর, তলা বা মেঝে থাকে। এ ধরনের ভবনের মূল উদ্দেশ্যই থাকে ভূমির নির্দিষ্ট আয়তন বৃদ্ধি না করে উপরের দিকে আয়তন বৃদ্ধি করা। এরফলে ভূমির অপচয় হ্রাস পায় এবং পাশাপাশি অর্থ বিনিয়োগও। তবে অর্থ বিনিয়োগ নির্ভর করে কি ধরনের সাজ-সরঞ্জাম, যন্ত্রপাতির ব্যবহার হবে এবং ভূমির মূল্যামানের উপর।

পৃথিবীর সবচেয়ে উঁচু ভবন হিসেবে সংযুক্ত আরব আমিরাতের দুবাইয়ে অবস্থিত বুর্জ খলিফা'য় ১৬২ তলা রয়েছে। এর উচ্চতা ৮২৯.৮৪ মিটার বা ২,৭২৩ ফুট। এতে অর্থ বিনিয়োগ হয়েছে ১.৫ বিলিয়ন মার্কিন ডলার।

## ক্ষতিগ্রস্ততা
থাম্ব|কানাডায় একটি ভবনে আগুন, ২০০৬ সালের চিত্র।
গাঁথুনি যথোপযুক্ত না হলে কিংবা মাটি পরীক্ষা না করলে নির্মাণকালীন সময়েই ভবন ধ্বসে যেতে পারে। আবার, ভবনের সংস্কার ও রক্ষণাবেক্ষন কার্যক্রমের সময়েও ধ্বংস হয়ে যেতে পারে। এছাড়াও, দুর্ঘটনার ন্যায় আরো বিভিন্ন কারণে ভবন ধ্বংস হয়। অগ্নিকাণ্ড, প্রবল বন্যা, মাটির ক্ষয় কিংবা লবণাক্ততাসহ ভূমিকম্পজনিত কারণও ভবনের ক্ষতির জন্যে বহুলাংশে দায়ী।

## তথ্যসূত্র

বিষয়শ্রেণী:ভবন
বিষয়শ্রেণী:ভবন ও স্থাপনা
বিষয়শ্রেণী:স্থাবর সম্পত্তি
অ্যানালগ কম্পিউটার

থাম্ব|১৯৬০ এর দশকের শেষের দিকে এবং ৭০এর দশকের প্রথম দিকের টিআর -১০ ডেস্কটপ এনালগ কম্পিউটার।|alt=|347x347px

**অ্যানালগ কম্পিউটার** () হলো এমন কম্পিউটার যা কোনো কম্পিউটিং সমস্যাকে ভৌত বৈশিষ্ট্য যেমন ইলেকট্রিক, যান্ত্রিক, বা হাইড্রলিক-এর ভৌত এবং চলমান (continuous variable) পরিমাপে মডেল হিসেবে রূপ দেয়া হয়। অপরদিকে, ডিজিটাল কম্পিউটার-এ সমস্যাটিকে ধাপবিশিষ্ট সংখ্যামানে মডেল করা হয়।

যান্ত্রিক অ্যানালগ কম্পিউটার ২য় বিশ্বযুদ্ধ, কোরীয় যুদ্ধ এবং ভিয়েতনাম যুদ্ধ-এ অগ্নিনির্বাপন ব্যবস্থা-র জন্য খুবই গুরুত্বপূর্ণ ভূমিকা পালন করে; তারা উল্লেখযোগ্য সংখ্যায় হয়েছে. ট্র্যান্সিস্টর-এর উন্নয়ন বৈদ্যুতিক্ এনালগ কম্পিউটারকে বাস্তবতায় রূপায়ণ সম্ভবপর করে তোলে, এবং ডিজিটাল কম্পিউটারের বিকাশের আগ-পর্যন্ত এগুলো অব্যাহতভাবে বৈজ্ঞানিক গবেষণা ও শিল্প-কারখানায় ব্যবহৃত হয়.

জটিলতার দিক দিয়ে অ্যানালগ কম্পিউটার অনেক রকমের হতে পারে. স্লাইড রুল এবং নমোগ্রাফ  হচ্ছে তার মধ্যে সরলতম; অপরদিকে যুদ্ধ্বজাহাজের কামানের নিয়ন্ত্রক কম্পিউটারগুলো হলো ডিজিটাল-অ্যানালগ শঙ্কর জাতের জটিলতম কম্পিউটার.

## ইতিহাস

## তথ্যসূত্র
[থাম্ব|200px|'''Norden bombsight''' ছিলো [২য় বিশ্বযুদ্ধ-কালীন সময়ের খুবই উন্নতমানের অ্যানালগ কম্পিউটার, যেটা ২য় বিশ্বযুদ্ধ, কোরিয়ান যুদ্ধ, and the ভিয়েতনাম যুদ্ধ-এর সময় মার্কিন যুক্তরাষ্ট্র-এর বোমারু বিমান-এর পাইলটদের নিঁখুতভাবে বোমানিক্ষেপে সাহায্য করতো.]]

## আরো পড়া
* A.K. Dewdney. "On the Spaghetti Computer and Other Analog Gadgets for Problem Solving", *Scientific American*, 250(6):19-26, June 1984. Reprinted in *The Armchair Universe*, by A.K. Dewdney, published by W.H. Freeman & Company (1988), .
* Universiteit van Amsterdam Computer Museum. (2007). ''Analog Computers''.
* Jackson, Albert S., "Analog Computation". London & New York: McGraw-Hill, 1960. 

## বহিঃসংযোগ
* অ্যানালগ কম্পিউটার সংক্রান্ত ডকুমেন্টেশন ও ছবির একটা সংগ্রহ
* ইলেকট্রনিক অ্যানালগ কম্পিউটার সংবলিত একটি গাড়ির সাসপেন্সন ব্যবস্থার একটি সিমুলেশন
* (পিডিএফ)
* Example programs for Analog Computers (পিডিএফ)
* A great disappearing act: the electronic analogue computer Chris Bissell, The Open University, Milton Keynes, UK Accessed February 2007
* German computer museum with still runnable analog computers
* Analog computer basics 
* Lecture 20: Analog vs Digital *(in a series of lectures on "History of computing and information technology")*
* Analog computer trumps Turing model
* Jonathan W. Mills's Analog Notebook 
* Indiana University Extended Analog Computer
* Harvard Robotics Laboratory Analog Computation
* The Enns Power Network Computer – an analog computer for the analysis of electric power systems (advertisement from 1955)
* Librascope Development Company  – Type LC-1 WWII Navy PV-1 "Balance Computor"


বিষয়শ্রেণী:কম্পিউটার বিজ্ঞান
বিষয়শ্রেণী:চীনা উদ্ভাবন
বিষয়শ্রেণী:গ্রিক উদ্ভাবন
বিষয়শ্রেণী:কম্পিউটার হার্ডওয়্যারের ইতিহাস
বাংলাদেশের সংরক্ষিত এলাকার তালিকা

বাংলাদেশের সংরক্ষিত বনাঞ্চলের মধ্যে রয়েছে বন্যপ্রানীর অভয়ারণ্য, জাতীয় উদ্যান, এবং গেম রিজার্ভ । দেশের মোট বন এলাকার ১০.৭% সংরক্ষিত বনাঞ্চল । বর্তমানে বাংলাদেশে যেসব সংরক্ষিত এলাকা রয়েছে তা হলো:
* ১৯ টি জাতীয় উদ্যান
* ২৫ টি বন্যপ্রাণী অভয়ারণ্য
* ২ টি বিশেষ জীববৈচিত্র্য সংরক্ষণ এলাকা
* ৫ টি সামুদ্রিক রক্ষিত এলাকা
* ২ টি শকুনের নিরাপদ এলাকা
* ২ টি উদ্ভিদ উদ্যান
* ২ টি সাফারি পার্ক
* ১০ টি ইকোপার্ক
* ১ টি এভিয়ারি পার্ক
নিম্নে বাংলাদেশের সংরক্ষিত বনাঞ্চলের তালিকা দেয়া হল:

## জাতীয় উদ্যান

## বন্যপ্রানী অভয়ারণ্য

### [[শুশুক]] (সামুদ্রিক [[ডলফিন]]) অভয়ারণ্য

## বিশেষ জীববৈচিত্র্য সংরক্ষণ এলাকা

## সামুদ্রিক সংরক্ষিত এলাকা

## শকুনের নিরাপদ এলাকা
**শকুনের নিরাপদ এলাকা-১**

400x400পিক্সেল

সিলেট, ঢাকা (আংশিক) ও চট্টগ্রাম বিভাগের আওতায় শকুনের নিরাপদ এলাকা

* জেলাসমূহ: সিলেট, হবিগঞ্জ, সুনামগঞ্জ, মৌলভীবাজার, নেত্রকোণা, কিশোরগঞ্জ, গাজীপুর, ময়মনসিংহ, ব্রাহ্মণবাড়িয়া, নরসিংদী, কুমিল্লা ও খাগড়াছড়ি
* বাংলাদেশ অংশের মোট আয়তন: ১৯,৬৬৩.১৮ বর্গ কিলোমিটার 
* বাংলাদেশ অংশের কোর (Core) এলাকার আয়তন: ৭,৪৫৯.১৮২ বর্গ কিলোমিটার 

* শকুনের জন্য চিহ্নিত গুরুত্বপূর্ণ এলাকা বা হটস্পট (Hotspot):
** শকুনের প্রজনন ও বিশ্রামস্থল: 
*** রেমা–কালেঙ্গা বন্যপ্রাণী অভয়ারণ্য (হবিগঞ্জ)
*** দেওড়াছড়া ও কালাছড়া, মাধবপুর, করিমপুর (মৌলভীবাজার)
*** নবীগঞ্জ (হবিগঞ্জ) 

* শকুনের জন্য চিহ্নিত নিরাপদ এলাকার ভেতর সরকার ঘোষিত রক্ষিত এলাকা : ৪,৬০৩.৯৮ হেক্টর
** জাতীয় উদ্যান:
*** লাউয়াছড়া জাতীয় উদ্যান
*** সাতছড়ি জাতীয় উদ্যান
*** খাদিমনগর জাতীয় উদ্যান
** বন্যাপ্রাণী অভয়ারণ্য:
*** রেমা–কালেঙ্গা বন্যপ্রাণী অভয়ারণ্য
** ইকো-পার্ক:
*** মাধবকুণ্ড ইকোপার্ক
*** টিলাগড় ইকোপার্ক
*** বর্ষিজোড়া ইকোপার্ক
**শকুনের নিরাপদ এলাকা-২**
399x399পিক্সেল

খুলনা, বরিশাল ও ঢাকা (আংশিক) বিভাগের আওতায় শকুনের নিরাপদ এলাকা

* জেলাসমূহ: ফরিদপুর, মাগুরা, ঝিনাইদহ, মাদারীপুর, যশোর, গোপালগঞ্জ (টুঙ্গিপাড়া ব্যতীত), নড়াইল, শরীয়তপুর, বরিশাল, বাগেরহাট, খুলনা, সাতক্ষীরা, পিরোজপুর (ভাণ্ডারিয়া ব্যতীত), ঝালকাঠি, পটুয়াখালী ও বরগুনা
* বাংলাদেশ অংশের মোট আয়তন: ২৭৭১৭.২৬ বর্গ কিলোমিটার
* বাংলাদেশ অংশের কোর (Core) এলাকার আয়তন: ৭৮৪৬.২৫৮ বর্গ কিলোমিটার

* শকুনের জন্য চিহ্নিত গুরুত্বপূর্ণ এলাকা বা হটস্পট (Hotspot):
** শকুনের প্রজনন ও বিশ্রামস্থল: 
*** বটিয়াঘাটা (খুলনা)
*** লাউডোব (দাকোপ, খুলনা)
*** ডুমুরিয়া (খুলনা) 

* শকুনের জন্য চিহ্নিত নিরাপদ এলাকার ভেতর সরকার ঘোষিত রক্ষিত এলাকা : ১৪৮৪৫৭.৫৬ হেক্টর
** জাতীয় উদ্যান:
*** কুয়াকাটা জাতীয় উদ্যান
** বন্যাপ্রাণী অভয়ারণ্য:
*** সুন্দরবন পূর্ব বন্যপ্রাণী অভয়ারণ্য
*** সুন্দরবন পশ্চিম বন্যপ্রাণী অভয়ারণ্য
*** সুন্দরবন দক্ষিণ বন্যপ্রাণী অভয়ারণ্য
*** সোনারচর বন্যপ্রাণী অভয়ারণ্য
*** টেংরাগিরি বন্যপ্রাণী অভয়ারণ্য
*** চাঁদপাই বন্যপ্রাণী অভয়ারণ্য
*** দুধমুখী বন্যপ্রাণী অভয়ারণ্য
*** ঢাংমারী বন্যপ্রাণী অভয়ারণ্য

## উদ্ভিদ উদ্যান

## সাফারি পার্ক

## ইকোপার্ক

## এ্যাভিয়ারি পার্ক

## আরও দেখুন

* অভয়ারণ্য
* জাতীয় উদ্যান
* ইকোপার্ক
* বাংলাদেশের বন্যপ্রাণী অভয়ারণ্যের তালিকা
* বাংলাদেশের জাতীয় উদ্যান

## তথ্যসূত্র


বিষয়শ্রেণী:বাংলাদেশের বন
বিষয়শ্রেণী:বাংলাদেশের উদ্যান
বিষয়শ্রেণী:বাংলাদেশের বন্যপ্রাণী অভয়ারণ্য
বিষয়শ্রেণী:বাংলাদেশের সংরক্ষিত এলাকা
বিষয়শ্রেণী:বাংলাদেশের দর্শনীয় স্থানের তালিকা
বিষয়শ্রেণী:দেশ অনুযায়ী সংরক্ষিত এলাকার তালিকা
খন্দকার মতিউর রহমান

**খন্দকার মতিউর রহমান** (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে। 

## জন্ম ও শিক্ষাজীবন
খন্দকার মতিউর রহমানের জন্ম নরসিংদী জেলার রায়পুরা উপজেলার আদিয়াবাদ গ্রামে। তার বাবার নাম খন্দকার সদরউদ্দীন আহমেদ এবং মায়ের নাম জামিলা খাতুন। তার দুই স্ত্রী। তারা হলেন সাহেরা খাতুন ও নাজমা খাতুন। তাদের চার ছেলে ও তিন মেয়ে।

## কর্মজীবন
খন্দকার মতিউর রহমান গ্রামের স্কুল থেকে মেট্রিক পাশ করার পর ১৯৪৯ সালে পাকিস্তান পুলিশ বাহিনীতে কন্সটেবল পদে যোগদান করেন। সেখানে তিনি নায়েকের পদে উন্নীত হন। পরবর্তীতে ১৯৫৮ সালে পূর্ব পাকিস্তান রাইফেলস-এ বদলি হয়ে তিনি ৬ নং উইং এ যোগদান করেন এবং দক্ষতার সাথে জুনিয়র কমিশন্ড নায়েক সুবেদার পদে উন্নীত হন। ১৯৭১ সালে কর্মরত ছিলেন নওগাঁ ইপিআর উইংয়ে (বর্তমানে ব্যাটালিয়ন)। মুক্তিযুদ্ধ শুরু হলে ঝাঁপিয়ে পড়েন যুদ্ধে। আড়িয়াবাজার যুদ্ধের পর তিনি যুদ্ধ করেন পাবনা জেলার কাশিনাথপুরে, পরে ৩ নম্বর সেক্টরের আশ্রমবাড়ী সাব-সেক্টরে।

## মুক্তিযুদ্ধে ভূমিকা
১৯৭১ সালের ১ এপ্রিল বগুড়ায় চারদিকে রাষ্ট্র হয়ে গেল, শহরের উপকণ্ঠ থেকে রংপুর থেকে আসা পাকিস্তানি সেনারা পালিয়ে গেছে। সারা শহরে আনন্দের ঢেউ। এরপর প্রতিরোধযুদ্ধরত ইপিআর সদস্যরা সমবেত হলেন শহরের সার্কিট হাউসে। তাদের একটি অংশের নেতৃত্বে খন্দকার মতিউর রহমান। ইপিআর মোট ৩৯ জন। তারা সবাই মিলে সিদ্ধান্ত নিলেন শহর থেকে কয়েক মাইল দূরে থাকা সেনাক্যাম্প আক্রমণের। রংপুর সেনানিবাস থেকে এসে একদল পাকিস্তানি সেনা ২৬ মার্চ সকালে বগুড়ায় আক্রমণ করে। স্থানীয় ছাত্র-জনতা তাদের প্রতিরোধ করে। এই প্রতিরোধযুদ্ধ চলাকালে পার্শ্ববর্তী নওগাঁও থেকে খন্দকার মতিউর রহমানসহ একদল ইপিআর সদস্য ২৮ মার্চ রাতে বগুড়ায় এসে স্থানীয় প্রতিরোধযোদ্ধাদের সঙ্গে যোগ দেন। এতে ভীতসন্ত্রস্ত হয়ে রংপুর থেকে আসা পাকিস্তানি সেনারা ৩১ মার্চ রাতে বগুড়া থেকে পালিয়ে যায়। মুক্তিযুদ্ধ শুরু হওয়ার পর সেখানকার বাঙালি সেনাসদস্যদের নিরস্ত্র করে বন্দী করা হয়। দু-তিনজন এর প্রতিবাদ করায় তাদের পাকিস্তানিরা সঙ্গে সঙ্গে গুলি করে হত্যা করে। আড়িয়াবাজার ক্যাম্পে অবরুদ্ধ বাঙালি সৈনিকদের কথা জানতে পেয়ে ১ এপ্রিলই খন্দকার মতিউর রহমান সেখানে আক্রমণের সিদ্ধান্ত নেন। তাদের সঙ্গে আরও ছিলেন স্থানীয় প্রতিরোধযোদ্ধা দলের পুলিশের ৫০ জন ও ২০ জন অস্ত্রধারী স্বেচ্ছাসেবক। বেলা সাড়ে ১১টা নাগাদ তারা তিন দিক থেকে আড়িয়াবাজারের পাকিস্তান সেনাবাহিনীর ক্যাম্পে আক্রমণ করেন। তখন দুই পক্ষে শুরু হয় গুলিবৃষ্টি। ঘণ্টা খানেক পর খবর পেয়ে পাকিস্তানি বিমানবাহিনীর বিমান আকাশ থেকে মুক্তিযোদ্ধাদের ওপর আক্রমণ চালায়। মুক্তিযোদ্ধারা সবকিছু উপেক্ষা করে পাকিস্তানি সেনাদের ওপর আক্রমণ অব্যাহত রাখলেন। স্থানীয় গ্রামবাসীও মুক্তিযোদ্ধাদের নানাভাবে সাহায্য করেন। তিন ঘণ্টা যুদ্ধের পর পাকিস্তানিরা আত্মসমর্পণ করে। আড়িয়াবাজারের যুদ্ধে খন্দকার মতিউর রহমান যথেষ্ট বীরত্ব ও কৃতিত্বের পরিচয় দেন।

## পুরস্কার ও সম্মাননা
* বীর বিক্রম

## তথ্যসূত্র

## বহি:সংযোগ

বিষয়শ্রেণী:বীর বিক্রম
বিষয়শ্রেণী:১৯২৯-এ জন্ম
বিষয়শ্রেণী:নরসিংদী জেলার ব্যক্তি
জাগো

**জাগো** এটি একটি বাংলাদেশী ক্রীড়া ভিত্তিক রোমাঞ্চকর চলচ্চিত্র। এটির লেখক ও পরিচালক খিজির হায়াৎ খান। আদনান করিম প্রযোজিত তরুনদের ফুটবল খেলা নিয়ে নির্মিত এই চলচ্চিত্রটি ২০১০ সালের ১৫ জানুয়ারি মুক্তি পায়। এর কয়েকটি গুরুপ্তপূর্ণ চরিত্রে অভিনয় করেছেন ফেরদৌস, তারিক আনাম খান, বিন্দু, আরিফিন শুভ, রওনক হাসান, ফারুক সোবহান নাঈম ও আরোও অনেকে। 'জাগো' বাংলাদেশে ক্রীড়া নির্ভর কাহিনী ও ফুটবল নিয়ে নির্মিত প্রথম চলচ্চিত্র।

## কাহিনী সংক্ষেপ
প্রতিবারের মত এবারো কুমিল্লা একাদশ এবার খেলবে ভারতের চ্যাম্পিয়ন দল ত্রিপুরা একাদশের সঙ্গে। অতীতে ত্রিপুরা কখনই কুমিল্লা একাদশের কাছে হারেনি। কুমিল্লা একাদশে শামীমের মতো মেধাবী খেলোয়াড় থাকায় তারা ত্রিপুরার বিরুদ্ধে জয়ী হওয়ার পরিকল্পনা করে। দুর্ভাগ্যজনকভাবে একটি দুর্ঘটনার কারণে হোম আর আওয়ে দুটো ম্যাচই বাতিল হয়ে যায়। একটি স্থানীয় পত্রিকায় সাক্ষাৎকার দিতে গিয়ে ত্রিপুরা একাদশ কুমিল্লা একাদশকে তাচ্ছিল্য করে। কুমিল্লা একাদশের খেলোয়াড়দের অস্তিত্ব রক্ষায় গ্রহণ করে এক নতুন চ্যালেঞ্জ- ত্রিপুরাকে হারাও। কোচবিহীন কুমিল্লা একাদশের পাশে দাঁড়ান স্বাধীন বাংলা ফুটবল দলের সাবেক খেলোয়াড় সাফু। শুরু হয় প্রস্তুতি।

## নির্মাণ
পরিচালক খিজির হায়াৎ খান জাগো নির্মাণে প্রথম দিকে কোন প্রযোজক পাননি। পরবর্তীতে প্রযোজনা প্রতিষ্ঠান ইন্টারস্পিড-এর কর্ণধার সারজিল করিম ও আদনানা করিম এই চলচ্চিত্রে টাকা লগ্নী করেন। 'জাগো' নির্মাণে ২ কোটি টাকা ব্যয় হয়।  ২০০৯ সালে প্রধান চিত্রগ্রহণ শুরু হয়। ৬৭দিন চিত্রগ্রহণ চলে। চলচ্চিত্রটির অধিকাংশ দৃশ্য ডিজিটাল ক্যামেরায় ধারণ করা হয়। ফুটবল খেলার দৃশ্য স্টেডিক্যামে ধারণ করা হয়েছিল। অধিকাংশ চিত্র গ্রহণ হয় ঢাকা, কুমিল্লা, কক্সবাজারের বিভিন্ন এলাকায়।

## শ্রেষ্ঠাংশে
অভিনয়ের জন্য আরিফিন শুভ, রওনক, নাঈমসহ সবাইকে নিয়ে প্রায় দেড় মাস ফুটবল প্রশিক্ষণ নিয়েছিলেন।

* ফেরদৌস - শামিম
* তারিক আনাম খান - কোচ সাফু
* আফসানা আরা বিন্দু - মায়া
* আরেফিন শুভ - রাফি
* রওনক হাসান - তুহিন
* ফারুক সোবহান নাঈম - জয়
* শারলিন ফারজানা - রুকসানা আনজুম
* নুসরাত ডায়না - রেশমা
* ফেরদৌসী আরা লিনা - শামিমের মা
* খিজির হায়াৎ খান - মুন্না

## সঙ্গীত
চলচ্চিত্রটির সঙ্গীত পরিচালনা করেন শায়ান চৌধুরী অর্ণব।

## মুক্তি
২০১০ সালের ১৫ জানুয়ারি চলচ্চিত্রটি মুক্তি পায়। সেই সময় ডিজিটাল চলচ্চিত্র প্রদর্শনের জন্য বাংলাদেশে স্টার সিনেপ্লেক্স ছাড়া কোন প্রেক্ষাগৃহ ছিলনা। চলচ্চিত্রটি সিনেপ্লেক্সে টানা তিন মাস দেখানো হয়।  এছাড়াও অন্যান্য প্রেক্ষাগৃহে মুক্তি দেয়ার জন্য চলচ্চিত্রটির একটি ৩৫ মিমি-তে রূপান্তরিত ফরম্যাট করা হয়েছিল।

## তথ্যসূত্র



## বহিঃসংযোগ
*
*বাংলা মুভি ডাটাবেজে 'জাগো' 

বিষয়শ্রেণী:২০১০-এর চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:বাংলাদেশী প্রণয়ধর্মী চলচ্চিত্র
বিষয়শ্রেণী:শায়ান চৌধুরী অর্ণব সুরারোপিত চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:কুমিল্লায় ধারণকৃত চলচ্চিত্র
বিষয়শ্রেণী:ঢাকায় ধারণকৃত চলচ্চিত্র
বিষয়শ্রেণী:কক্সবাজারে ধারণকৃত চলচ্চিত্র
বিষয়শ্রেণী:বাংলাদেশী ক্রীড়া নাট্য চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:২০১০-এর নাট্য চলচ্চিত্র
বিষয়শ্রেণী:বাংলাদেশী ক্রীড়া চলচ্চিত্র
বিষয়শ্রেণী:বাংলাদেশের স্বাধীনতা যুদ্ধের চলচ্চিত্র
বিষয়শ্রেণী:ভারতের পটভূমিতে চলচ্চিত্র
আবুল কাশেম (বীর বিক্রম)

**আবুল কাশেম** (জন্ম:পিরোজপুর জেলার, ভান্ডারিয়া উপজেলার,রাধানগর গ্রামে , মৃত্যু: ২১ নভেম্বর, ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে। 

## জন্ম ও শিক্ষাজীবন
শহীদ আবুল কাশেমের জন্ম পিরোজপুর জেলার ভান্ডারিয়া উপজেলার রাধানগর গ্রামে। তার বাবার নাম আবদুল ছোমেদ । তার স্ত্রী রাজিয়া বেগম। তাঁদের দুই ছেলে।

## কর্মজীবন
আবুল কাশেম চাকরি করতেন ইপিআরে। ১৯৭১ সালে কর্মরত ছিলেন রাজশাহী ইপিআর সেক্টর হেডকোয়ার্টারের অধীনে। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ শেষে ৭ নম্বর সেক্টরের লালগোলা ও আঙ্গিনাবাদ সাব-সেক্টরে যুদ্ধ করেন।

## মুক্তিযুদ্ধে ভূমিকা
রাজশাহী জেলার অন্তর্গত হরিপুর জেলা সদর থেকে পশ্চিমে। গোদাগাড়ী ও পবা উপজেলার সীমান্তে হরিপুর এলাকা। ১৯৭১ সালে গোদাগাড়ী ও পবা উপজেলার বিভিন্ন স্থানে ছিল পাকিস্তানিদের অবস্থান। তাদের সঙ্গে ছিল একদল রাজাকার। সেখানে মুক্তিযোদ্ধারা আক্রমণ চালালেন পাকিস্তানি সেনাবাহিনীর প্রতিরক্ষা অবস্থানে। পাল্টা আক্রমণ শুরু করল পাকিস্তানি সেনাবাহিনী। নিমেষে শুরু হয়ে গেল মুখোমুখি যুদ্ধ। মুক্তিযোদ্ধারা কয়েকটি দলে বিভক্ত। একটি দলে ছিলেন আবুল কাশেম। পাকিস্তানিদের প্রতিরক্ষা অবস্থান বেশ শক্তিশালী। তাদের কাছে আছে অনেক অস্ত্রশস্ত্র ও গোলাবারুদ। পাকিস্তানি অবস্থান থেকে মুক্তিযোদ্ধাদের দিকে ছুটে আসছে হাজার হাজার গুলি। বৃষ্টির মতো গুলিবর্ষণ। একই সঙ্গে মর্টার শেল। মুহুর্মুহু মর্টার শেল এসে পড়ছে মুক্তিযোদ্ধাদের আশেপাশে। সময় যত গড়াচ্ছিল, যুদ্ধের তীব্রতা ততই বেড়ে যাচ্ছে। পাকিস্তানিদের পাল্টা আক্রমণে আবুল কাশেমের কয়েকজন সহযোদ্ধা আহত হয়েছেন। আহত মুক্তিযোদ্ধাদের ধরাধরি করে পেছনে নিয়ে যাচ্ছেন উদ্ধারকারী সহযোদ্ধারা। পাল্টা আক্রমণের তীব্রতায় মুক্তিযোদ্ধারা কিছুটা বিচলিত। কিন্তু আবুল কাশেম এতে বিচলিত হলেন না। বরং তার ক্রোধ আরও বেড়ে গেল। সঙ্গে থাকা সহযোদ্ধাদের পেছনে ফেলে গুলি করতে করতে একাই এগিয়ে গেলেন সামনে। তার সাহসিকতায় অণুপ্রাণিত হলেন কয়েকজন সহযোদ্ধা। তারাও গুলি করতে করতে এগিয়ে গেলেন সামনে। তাঁদের সম্মিলিত আক্রমণে ভেঙে পড়ার উপক্রম হলো পাকিস্তানিদের এক অংশের প্রতিরক্ষা। এটা দেখে আবুল কাশেমের উৎসাহ আরও বেড়ে গেল। জয়বাংলা ধ্বনি দিয়ে তিনি সহযোদ্ধাদের নিয়ে এগিয়ে গেলেন আরেকটু সামনে। পাকিস্তানি সেনা ও তাদের সহযোগীরা তার রণমূর্তি দেখে হতভম্ব। চরম উত্তেজনাকর এই মুহূর্ত। এমন সময় পাকিস্তানিদের গুলি এসে লাগল আবুল কাশেমের দেহে। রক্তাক্ত অবস্থায় ঢলে পড়লেন মাটিতে। গুরুতর আহত হয়েও তিনি জয়ের আশা ছাড়লেন না। সহযোদ্ধাদের যুদ্ধ চালিয়ে যেতে বলে বললেন, ‘মৃত্যু পর্যন্ত যুদ্ধ চলবে’। সেখানেই মারা যান তিনি।

## পুরস্কার ও সম্মাননা
* বীর বিক্রম

## তথ্যসূত্র

বিষয়শ্রেণী:১৯৭১-এ মৃত্যু
বিষয়শ্রেণী:বীর বিক্রম
বিষয়শ্রেণী:জন্ম সাল অজানা
বিষয়শ্রেণী:ভান্ডারিয়া উপজেলার ব্যক্তি
বিষয়শ্রেণী:পিরোজপুর জেলার সামরিক ব্যক্তি
রাষ্ট্রপতি

থাম্ব|পাঁচজন নামকরা রাষ্ট্রপতি।
**রাষ্ট্রপতি** বা **প্রেসিডেন্ট** () নেতৃস্থানীয় ব্যক্তি হিসেবে স্বাধীন দেশের প্রধানরূপে নির্বাচিত কিংবা মনোনীত হয়ে শাসন কার্যে অংশগ্রহণ করেন।

উৎপত্তিগতভাবে নেতৃত্বে আসীন হয়ে যিনি সভাপতিত্ব করেন তিনিই প্রেসিডেন্ট বা সভাপতি। ল্যাটিন শব্দ প্রেইজেস থেকে প্রেসিডেন্ট শব্দে অনুষ্ঠান বা সভা পরিচালনা করেন তিনি প্রেসিডেন্ট হিসেবে চিহ্নিত। প্রেসিডেন্ট শব্দটি অনেক সময় কোন সংস্থা, প্রতিষ্ঠান, শ্রমিক সংঘ, বিশ্ববিদ্যালয়েও ব্যবহার করা হয়। কিন্তু বর্তমানে বিশ্বের অধিকাংশ দেশের রাষ্ট্রপ্রধানগণকে সম্মানজনক পদবীরূপে রাষ্ট্রপতি বলা হয়। সচরাচর অত্যন্ত জনপ্রিয় ব্যক্তিত্বগণই নির্বাচনের মাধ্যমে কিংবা সাংবিধানিক গঠনতন্ত্র মোতাবেক প্রেসিডেন্ট হিসেবে মনোনীত হন।

## রাষ্ট্রপতি শাসনব্যবস্থা
সাধারণত বিশ্বের গণতান্ত্রিক দেশগুলোর সরকার ব্যবস্থায় রাষ্ট্রপতি নির্দিষ্ট সময়ের জন্য নির্বাচিত হয়ে থাকেন কিংবা মনোনীত হয়ে থাকেন। কখনো কখনোবা তিনি পুনরায় নির্বাচিত বা মনোনীত হতে পারেন। পরবর্তীতে শপথগ্রহণপূর্বক নিজ দায়িত্ব পালনে সচেষ্ট থাকেন তিনি। তিনি ব্যাপক ক্ষমতার অধিকারী হয়ে থাকেন। প্রধানমন্ত্রী কিংবা সরকার ভেঙে দিতে পারেন, যুদ্ধ ঘোষণা করতে পারেন, সংবিধানের উপর ভেটো প্রয়োগ করারও অধিকারী তিনি। অনেক দেশেই একজন প্রেসিডেন্ট দেশের সামরিক বাহিনীর  প্রধান হয়ে থাকেন। তবে সব ক্ষেত্রেই তার এ ক্ষমতা সরকারের গঠনতন্ত্রের উপর নির্ভরশীল।

রাষ্ট্রপতিশাসিত সরকার ব্যবস্থায় একজন প্রেসিডেন্ট রাষ্ট্রপ্রধান এবং সরকার প্রধান - উভয়ই হয়ে থাকেন। তিনি সরাসরি সরকারের বিভিন্ন শাখার প্রধান নির্বাহী।

মার্কিন যুক্তরাষ্ট্রে ইলেক্টোরাল কলেজে ভোটারদের পছন্দের মাধ্যমে রাষ্ট্রপতি পরোক্ষভাবে নির্বাচিত হন। যুক্তরাষ্ট্রের অঙ্গরাজ্যসমূহে ভোটারদের পছন্দসই প্রার্থী বা ইলেক্টরের জয়লাভের উপর রাষ্ট্রপতি নির্বাচিত হয়ে থাকেন। তবে প্রাপ্ত সর্বোচ্চ মোট ভোট প্রাপ্তির উপর প্রেসিডেন্টের নির্বাচন নির্ভরশীল নয় যা ১৮২৪, ১৮৭৬, ১৮৮৮ এবং ২০০০ এবং ২০১৬ সালের নির্বাচনের ফলাফলে প্রভাব ফেলেছিল।

ব্রাজিলের রাষ্ট্রপতি সরাসরি নির্বাচনের মাধ্যমে চার বছরের জন্য ক্ষমতাপ্রাপ্ত হন। তাকে মোট বৈধ ভোটের ৫০% পেতে হয়। যদি কোন প্রার্থী প্রয়োজনীয় ভোট প্রাপ্তিতে ব্যর্থ হন, তাহলে শীর্ষস্থানীয় দু'জন প্রার্থীকে পুনরায় নির্বাচনে  অংশ নিতে হয় ও সর্বোচ্চ ভোটের মাধ্যমে নির্বাচিত হন। একাধারে দু'বারের বেশি মেয়াদে তিনি নির্বাচিত হতে পারবেন না। তবে, মেয়াদ সংখ্যার কোন সীমারেখা নেই।
দক্ষিণ আমেরিকার অনেক দেশ, মধ্য আমেরিকা এবং আফ্রিকার দেশগুলো এ পদ্ধতি অবলম্বন করে থাকে।

## সংসদীয় গণতন্ত্র
সংসদীয় পদ্ধতিতে রাষ্ট্রপতির পদ শুধু আনুষ্ঠানিকতায় পরিপূর্ণ। এখানে তিনি নামেমাত্র রাষ্ট্রের প্রধান হয়ে থাকেন যা সরকারের প্রধান হিসেবে প্রধানমন্ত্রী ও তার দলীয় সংসদ সদস্য কর্তৃক মনোনীত হন তিনি। বাংলাদেশ, ভারত, পাকিস্তান, ইসরায়েল,  মাল্টা, ইতালি,  হাঙ্গেরী, জার্মানি, গ্রিস প্রভৃতি দেশসমূহে এ ব্যবস্থায় রাষ্ট্রপতি মনোনীত করা হয়। অপরদিকে পোল্যান্ড, আইসল্যান্ড,আয়ারল্যান্ড প্রভৃতি দেশগুলোতে প্রত্যক্ষ ভোটে রাষ্ট্রপতি নির্বাচিত হন। 

## তথ্যসূত্র

বিষয়শ্রেণী:রাষ্ট্রপতি
বিষয়শ্রেণী:রাষ্ট্রপ্রধান
বিষয়শ্রেণী:প্রধান নির্বাহী
বিষয়শ্রেণী:সরকার ব্যবস্থা
বিষয়শ্রেণী:উপাধি
বিষয়শ্রেণী:কর্তৃত্বমূলক পদ
বিষয়শ্রেণী:ইংরেজি শব্দ
রূপান্তর (চলচ্চিত্র)

**রূপান্তর** ২০০৮ সালে মুক্তিপ্রাপ্ত বাংলাদেশী চলচ্চিত্র। ছবিটির লেখক, প্রযোজক ও পরিচালক আবু সাইয়ীদ। মহাভারতের একলব্যের বিষয়কে কেন্দ্র করে সাঁওতাল বিদ্রোহের চিত্র তুলে ধরা হয়েছে এই চলচ্চিত্রে। ছবির প্রধান চরিত্রে অভিনয় করেছেন ফেরদৌস আহমেদ, জয়ন্ত চট্টোপাধ্যায় ও শাকিবা বিনতে আলী। এছাড়াও কয়েকটি উল্লেখযোগ্য চরিত্রে অভিনয় করেছেন বিক্রম, মৃনাল দত্ত, সুভাষ দত্ত, এবং শহীদুল ইসলাম হীরা।

## কাহিনী সংক্ষেপ
আরিফ একজন তরুণ চলচ্চিত্র নির্মাতা মহাভারতের একলব্য ও দ্রোণাচার্যের গুরুদক্ষিণা নিয়ে একটি চলচ্চিত্র নির্মাণ করছে। শায়লা তার সহকারী। মহাভারতে বর্ণিত কাহিনী অনুসারে, দ্রোণাচার্য গুরুদক্ষিণা হিসেবে একলব্যের ডান হাতের বৃদ্ধাঙ্গুলি চায়, যাতে সে তীরন্দাজ না হতে পারে। কিন্তু আরিফ গল্প এগিয়ে নিয়ে যায়। সে ভাবে শাহাদাত ও মধ্যাঙ্গুলি দিয়েই তীর নিক্ষেপ করা যায়। তাহলে দ্রোণাচার্য কেন একলব্যের বৃদ্ধাঙ্গুলি চেয়েছিল। আরিফ ও শায়লা গল্পের গভীরে ঢোকে যায়। ফলে তারা প্রকৃত সত্য খুঁজে পায়।

## কুশীলব
* ফেরদৌস আহমেদ - আরিফ
* জয়ন্ত চট্টোপাধ্যায় - কায়সার
* শাকিবা বিনতে আলী - শায়লা
* হাবিবুর রহমান হাবিব -
* শতাব্দী ওয়াদুদ -
* বিক্রম -
* সজীব কায়সার মিথুন -
* সুভাষ দত্ত -
* শাহদাৎ হোসেন -
* মৃনাল দত্ত -
* নিশান সাবের -
* শহীদুল ইসলাম হীরা -
* রুবেল

## নির্মাণ
২০০৮ সালের ৩০ মার্চ বাংলাদেশ চলচ্চিত্র উন্নয়ন সংস্থার (বিএফডিসি) ডিজিটাল কালার ল্যাব অডিটরিয়ামে ছবিটির মহরত অনুষ্ঠিত হয়। এটি বাংলাদেশ সরকার থেকে ২০০৭-০৮ সালে বাংলাদেশে সরকারী চলচ্চিত্র অনুদান লাভ করে। শায়লা চরিত্রে সোহানা সাবার অভিনয়ের কথা থাকলেও পরে এই চরিত্রে অভিনয় করেন শাকিবা বিনতে আলী। ছবিটির শ্যুটিং শুরু হয় এপ্রিলের ১৭ তারিখ থেকে।

## মুক্তি
## চলচ্চিত্র উৎসবে অংশগ্রহণ
* কেরালা আন্তর্জাতিক চলচ্চিত্র উৎসব
* রোম ইনডিপেন্ডেন্ট চলচ্চিত্র উৎসব, নভেম্বর, ২০০৮
* বেঙ্গালুরু আন্তর্জাতিক চলচ্চিত্র উৎসব
* চেন্নাই আন্তর্জাতিক চলচ্চিত্র উৎসব
* আন্তর্জাতিক চলচ্চিত্র উৎসব, ট্রাইবাল আর্ট অ্যান্ড কালচার, ভূপাল, জুন, ২০০৯
* থার্ড আই এশীয় চলচ্চিত্র উৎসব, মুম্বই, অক্টোবর, ২০১০

### হোম ভিডিও
২০১৫ সালের ৪ অক্টোবর জি সিরিজের ব্যানারে *রূপান্তর* চলচ্চিত্রটির ডিভিডিতে প্রকাশ করা হয়।

## সংগীত
**রূপান্তর** ছবির সংগীত পরিচালনা করেছেন ছবিটির নির্মাতা আবু সাইয়ীদ।

## পুরস্কার
* আন্তর্জাতিক চলচ্চিত্র উৎসব, ট্রাইবাল আর্ট অ্যান্ড কালচার, ভূপাল, ২০০৯
** শ্রেষ্ঠ চলচ্চিত্র - রূপান্তর

## আরও দেখুন
* মহাভারত

## তথ্যসূত্র

## বহিঃসংযোগ
* 

বিষয়শ্রেণী:২০০৮-এর চলচ্চিত্র
বিষয়শ্রেণী:২০০০-এর দশকের নাট্য চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলাদেশী নাট্য চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:আবু সাইয়ীদ পরিচালিত চলচ্চিত্র
বিষয়শ্রেণী:চলচ্চিত্রে মহাভারত
বিষয়শ্রেণী:২০০০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
গঙ্গাযাত্রা

**গঙ্গাযাত্রা** ২০০৯-এর একটি বাংলাদেশী চলচ্চিত্র। ছবিটির কাহিনিকার ও পরিচালক সৈয়দ ওয়াহিদুজ্জামান ডায়মন্ড। ছবির প্রধান প্রধান কয়েকটি চরিত্রে অভিনয় করেছেন ফেরদৌস, পপি, শিমলা, শহীদুল আলম সাচ্চু, পরেশ আচার্য্য, রবিউল আমল রবু, শামীম ভিস্তি ও কাজল মজুমদার।

চলচ্চিত্রটি জাতীয় চলচ্চিত্র পুরস্কার ২০০৯ মোট আটটি বিভাগে পুরস্কার লাভ করে।  এছাড়া কয়েকটি আন্তর্জাতিক চলচ্চিত্র উৎসবে প্রদর্শিত হয়।

## কাহিনি সংক্ষেপ
রুপার (শিমলা) স্বামী তাকে এবং তার মেয়ে নিপাকে (সাবরিনা) অর্থের জন্য একটি পতিতালয়ে বিক্রি করে। রুপা তার স্বাভাবিক জীবনে ফিরে যেতে চায় এবং তার খদ্দের রতন (সাচ্চু) রুপাকে আশ্বাস দিলে রুপা তা বিশ্বাস করে কিন্তু রতন পরে রুপার সাথে বিশ্বাসঘাতকতা করে। ইতোমধ্যে, একসময় পতিতালয়ের মাসী শিশুকন্যাকে নিজকক্ষে রেখেই খদ্দেরকে সেবা দেয়ার জন্য রূপাকে চাপ দেয়। ফলস্বরূপ, রুপা তার জীবন নিয়ে হতাশ হয়ে পড়ে এবং তার সন্তানকে নিয়ে আত্মহত্যা করে। প্রকাশ (ফেরদৌস) ও সুধামনি (পপি) এই দুই মৃত দেহকে শেষকৃত্যের জন্য নিয়ে যায়। কিন্তু সমাজের মানুষ তাদের বাধা দেয়; এমনকি সেই দুই মৃতদেহ দাফনের জন্য কোন সরকারি খাস জমিও পায় না। এখন, সমাজপতিদের বাধা উপেক্ষা করে তাদের জন্য যথাযথ অন্ত্যেষ্টিক্রিয়ার ব্যবস্থা করতে হবে প্রকাশ ও সুধামনির।

## শ্রেষ্ঠাংশে

## সম্মাননা
### চলচ্চিত্র উৎসবে অংশগ্রহণ
* কলকাতা আন্তর্জাতিক চলচ্চিত্র উৎসব ২০১০
### জাতীয় চলচ্চিত্র পুরস্কার
*গঙ্গাযাত্রা* চলচ্চিত্রটি জাতীয় চলচ্চিত্র পুরস্কার ২০০৯ মোট আটটি বিভাগে পুরস্কার লাভ করে।

* **বিজয়ী** শ্রেষ্ঠ পরিচালক - সৈয়দ ওয়াহিদুজ্জামান ডায়মন্ড
* **বিজয়ী** শ্রেষ্ঠ কাহিনিকার - সৈয়দ ওয়াহিদুজ্জামান ডায়মন্ড
* **বিজয়ী** শ্রেষ্ঠ অভিনেতা - ফেরদৌস (যৌথভাবে চঞ্চল চৌধুরী'র সাথে মনপুরা ছবির জন্য)
* **বিজয়ী** শ্রেষ্ঠ অভিনেত্রী - পপি
* **বিজয়ী** শ্রেষ্ঠ শিশুশিল্পী - সৈয়দা ওয়াহিদা সাবরিনা 
* **বিজয়ী** শ্রেষ্ঠ মেকাপম্যান - খলিলুর রহমান
* **বিজয়ী** শ্রেষ্ঠ শিল্প নির্দেশক - কলনতর
* **বিজয়ী** শ্রেষ্ঠ পোশাক ডিজাইনার - দীলিপ সিং

## তথ্যসূত্র

## বহিঃসংযোগ
* 

বিষয়শ্রেণী:২০০৯-এর চলচ্চিত্র
বিষয়শ্রেণী:২০০৯-এর নাট্য চলচ্চিত্র
বিষয়শ্রেণী:২০০০-এর দশকের বাংলা ভাষার চলচ্চিত্র
বিষয়শ্রেণী:বাংলাদেশী নাট্য চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:ইমন সাহা সুরারোপিত চলচ্চিত্র
বিষয়শ্রেণী:সৈয়দ অহিদুজ্জামান ডায়মন্ড পরিচালিত চলচ্চিত্র
আবদুল ওয়াজেদ

**আবদুল ওয়াজেদ** (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। 

## জন্ম ও শিক্ষাজীবন
আবদুল ওয়াজেদের জন্ম ঝালকাঠি জেলার সদর উপজেলার বিনয়কাঠি ইউনিয়নের বিষ্ণুদিয়া গ্রামে। তার বাবার নাম ইয়াছিন উদ্দীন হাওলাদার এবং মায়ের নাম লতিফুন নেছা। তার স্ত্রীর নাম রাজিয়া বেগম। তাদের তিন ছেলে ও পাঁচ মেয়ে।

## কর্মজীবন
আবদুল ওয়াজেদ বিডিআরের সেক্টর সদর দপ্তরে বেতন শাখায় কাজ করতেন। ১৯৭১ সালে তার পদবি ছিল ল্যান্স নায়েক। স্বাধীনতার পর বিডিআর থেকে সুবেদার মেজর হিসেবে অবসর নেন।

## মুক্তিযুদ্ধে ভূমিকা
১৯৭১ সালের ২৫ মার্চ যশোরে রাত সাড়ে ১১টার দিকে পাকিস্তানি সেনাবাহিনীর কয়েকটি দল যশোর সেনানিবাস থেকে বেরিয়ে শহরে প্রবেশ করে। তারা শহরের বিভিন্ন গুরুত্বপূর্ণ স্থানে প্রতিরক্ষা অবস্থান নেয়। একটি দল অবস্থান নেয় ইপিআর সেক্টর হেডকোয়ার্টারের কাছে। যশোর ইপিআর সেক্টরে তখন ইপিআরের বাঙালি সদস্য ছিলেন ৭০ জন। পাহারারত কয়েকজন ছাড়া বেশির ভাগ সদস্য এ সময় ঘুমিয়ে ছিলেন। তারা ঘুম থেকে উঠে দ্রুত অস্ত্রাগারের তালা ভেঙে পাকিস্তানি সেনাবাহিনীর আক্রমণ মোকাবিলার প্রস্তুতি নেন। যদিও শেষ পর্যন্ত সেই রাতে পাকিস্তানি সেনারা যশোর ইপিআর সেক্টরে আক্রমণ করেনি। ৩০ মার্চের পর আবদুল ওয়াজেদরা তিন ভাগে বিভক্ত হয়ে শহরের কারবালা, চাঁচড়া ও কলেজ এলাকায় প্রতিরক্ষা অবস্থান নেন।

৩ এপ্রিল পাকিস্তানি সেনাবাহিনী ইপিআরের তিন প্রতিরক্ষা অবস্থানেই আক্রমণ চালায়। ব্যাপক আক্রমণে ইপিআর সদস্যদের প্রতিরক্ষা অবস্থানে টিকে থাকা অসম্ভব হয়ে পড়ে। এরপর তারা পিছু হটে ঝিকরগাছায় অবস্থান নেন। ১১ এপ্রিল পাকিস্তানি সেনাবাহিনী ঝিকরগাছায় আক্রমণ চালায়। তখন সেখানে ভয়াবহ যুদ্ধ হয়। সেদিন আবদুল ওয়াজেদ ও তার সহযোদ্ধারা সাহসিকতার সঙ্গে যুদ্ধ করে পাকিস্তানি সেনাবাহিনীর আক্রমণ প্রতিহত করেন। তাদের বীরত্বে পাকিস্তান সেনাবাহিনীর দল পিছে হটতে বাধ্য হয়। ১২ এপ্রিল পাকিস্তানি সেনাবাহিনী আর্টিলারির সাপোর্ট নিয়ে ইপিআর অবস্থানে আবার আক্রমণ চালায়। আবদুল ওয়াজেদ ও তার সহযোদ্ধারা এ দিন বীরত্বের সঙ্গে যুদ্ধ করেও শেষ পর্যন্ত ব্যর্থ হন। পাকিস্তানি সেনাবাহিনীর প্রচণ্ড আক্রমণে তারা অবস্থান ছেড়ে যেতে বাধ্য হন। সেদিন যুদ্ধে তাদের দুজন সহযোদ্ধা শহীদ ও কয়েকজন গুরুতর আহত হন। আবদুল ওয়াজেদ ও তার সহযোদ্ধারা এরপর অবস্থান নেন নাভারণে। কয়েক দিন পর সে অবস্থানেরও পতন হয়। সেখান থেকে তারা বেনাপোল হয়ে ভারতে যান। ভারতে যাওয়ার কিছুদিন পর আবদুল ওয়াজেদ গুরুতর অসুস্থ হয়ে পড়েন। এ কারণে তার পক্ষে পরে আর সরাসরি যুদ্ধে অংশ নেওয়া সম্ভব হয়নি। সুস্থ হওয়ার পর আবদুল ওয়াজেদকে ৮ নম্বর সেক্টরের সদর দপ্তরে কোয়ার্টার মাস্টার হিসেবে দায়িত্ব দেওয়া হয়। এই দায়িত্ব তিনি যথেষ্ট দক্ষতার সঙ্গে পালন করেন।

## পুরস্কার ও সম্মাননা
* বীর প্রতীক

## পাদটীকা
* 

## তথ্যসূত্র

## বহি:সংযোগ

বিষয়শ্রেণী:বীর প্রতীক
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:ঝালকাঠি সদর উপজেলার ব্যক্তি
বিষয়শ্রেণী:বরিশাল বিভাগের সামরিক ব্যক্তি
শুভদা (চলচ্চিত্র)

**শুভদা** হল ১৯৮৬ সালে মুক্তিপ্রাপ্ত বাংলাদেশী নাট্যধর্মী চলচ্চিত্র। বাঙালি কথাসাহিত্যিক শরৎচন্দ্র চট্টোপাধ্যায়ের *[[শুভদা]]* উপন্যাস অবলম্বনে নির্মিত এই চলচ্চিত্রটি পরিচালনা করেছেন চলচ্চিত্রকার চাষী নজরুল ইসলাম। ছবির নাম ভূমিকায় অভিনয় করেছেন আনোয়ারা, অন্যান্য চরিত্রে অভিনয় করেছেন গোলাম মুস্তাফা, রাজ্জাক, বুলবুল আহমেদ ও জিনাত।

## কাহিনী সংক্ষেপ
হারানের দুই মেয়ে। একজনের নাম ললনা, যে বিয়ের একমাসের মাথায় বিধবা হয়ে বাপের বাড়ি চলে এসেছে। আরেক মেয়ে ছলনা, যে খুবই চঞ্চল। হারানের কোমলমতি স্ত্রী শুভদা, অসুস্থ ছেলে মাধব আর এক বিধবা বোনকে নিয়ে তার সংসার। জুয়া আর গাঁজার প্রতি আসক্তি থাকার কারণে অভাব তার পরিবারের নিত্যসঙ্গী। সদানন্দ একজন আধপাগল কর্মঠ মানুষ। সে হয়তো ললনাকে ভালোবাসে কিন্তু মুখ ফুটে বলতে পারে না। সদানন্দ যথাসম্ভব ললনার পরিবারকে আর্থিকভাবে সাহায্য করে। এদিকে বিয়ের আগে ললনার সাথে প্রেম ছিল সারদার। কিন্তু সমাজ ও তার লোভী বাবার রক্তচক্ষুর ভয়ে সে বিধবা ললনাকে বিয়ে করতে অপারগতা প্রকাশ করে। ললনা সারদাকে অনুরোধ করে, সে যেন তার ছোট বোন ছলনাকে বিয়ে করে। একদিন ললনাকে কোথাও খুঁজে পাওয়া যায় না। নদীর জলে ললনার কাপড় পেয়ে সবাই ধরে নেয় ললনা নদীতে ডুবে আত্মহত্যা করেছে। ঘটনাক্রমে নদীতে ভাসতে ভাসতে ললনা আশ্রয় পায় এক জমিদারের কাছে। জমিদার তাকে নিজের সাথে কলকাতা নিয়ে যায়। এদিকে ললনার শেষ ইচ্ছা পূরণ করার জন্য সদানন্দ তার সম্পত্তি বিক্রি করে সারদার সাথে ছলনার বিয়ে দেয়। জমিদারের নির্দেশে ললনা তার ভাইয়ের চিকিৎসার জন্য শুভদার কাছে ৫০০ টাকা পাঠায়। কিন্তু ততক্ষণে অনেক দেরি হয়ে গেছে। মাধব মারা গেছে। শুভদার কলকাতায় কোন আত্মীয় নেই। তারপরও সেখান থেকে ৫০০ টাকা পেয়ে সে টাকাগুলো না নিয়ে সদানন্দকে কলকাতায় পাঠায় টাকার মালিকের খোঁজ নিতে। সদানন্দ কলকাতা গিয়ে জানতে পারে ললনা বেঁচে আছে। ললনা লোভে পড়ে জমিদারের রক্ষিতা হয়ে গেছে এই ভুল বোঝে সে ভারাক্রান্ত মনে ললনার সাথে দেখা না করেই চলে আসে। বাড়িতে ফিরে সে শুভদাকে সব খুলে বলে। তারপর অনাথ সদানন্দ শুভদাকে "মা" বলে জড়িয়ে ধরে কাঁদতে শুরু করে। যেন অনাথ সদানন্দ ফিরে পায় তার মাকে আর শুভদা ফিরে পায় তার মৃত পুত্রকে।

## শ্রেষ্ঠাংশে
* আনোয়ারা - শুভদা
* গোলাম মুস্তাফা - হারান
* রাজ্জাক - সদানন্দ
* বুলবুল আহমেদ - জমিদার
* জিনাত - ললনা
* আঃ সাত্তার - সারদা

## সম্মাননা
এই চলচ্চিত্রটি ১৯৮৬ সালে ১১টি বিভাগে ১১তম জাতীয় চলচ্চিত্র পুরস্কার (বাংলাদেশ) পায়।

* শ্রেষ্ঠ চলচ্চিত্র - প্রযোজকঃ- এ কে এম জাহাঙ্গীর খান
* শ্রেষ্ঠ পরিচালক - চাষী নজরুল ইসলাম
* শ্রেষ্ঠ অভিনেতা - গোলাম মুস্তাফা
* শ্রেষ্ঠ অভিনেত্রী - আনোয়ারা
* শ্রেষ্ঠ পার্শ্বচরিত্রে অভিনেত্রী - জিনাত
* শ্রেষ্ঠ সঙ্গীত পরিচালক- খন্দকার নুরুল আলম
* শ্রেষ্ঠ সঙ্গীতশিল্পী - সুবীর নন্দী ও নীলুফার ইয়াসমিন
* শ্রেষ্ঠ গীতিকার - মোহাম্মদ রফিকউজ্জামান
* শ্রেষ্ঠ চিত্রগ্রাহক (সাদা কালো ও রঙিন) - সাধন রায়
* শ্রেষ্ঠ শব্দগ্রাহক - এমএ বাসেত
* শ্রেষ্ঠ শিল্প নির্দেশক - আব্দুস সবুর

## সংগীত
*শুভদা* চলচ্চিত্রের সঙ্গীত পরিচালনা করেছেন খন্দকার নুরুল আলম।

## তথ্যসূত্র

## বহিঃসংযোগ

* 

বিষয়শ্রেণী:১৯৮৬-এর চলচ্চিত্র
বিষয়শ্রেণী:১৯৮০-এর দশকের নাট্য চলচ্চিত্র
বিষয়শ্রেণী:চাষী নজরুল ইসলাম পরিচালিত চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলাদেশী নাট্য চলচ্চিত্র
বিষয়শ্রেণী:শরৎচন্দ্র চট্টোপাধ্যায়ের সৃষ্টিকর্ম অবলম্বনে চলচ্চিত্র
বিষয়শ্রেণী:শ্রেষ্ঠ চলচ্চিত্র বিভাগে জাতীয় চলচ্চিত্র পুরস্কার (বাংলাদেশ) বিজয়ী
বিষয়শ্রেণী:১৯৮০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:ভারতীয় উপন্যাস অবলম্বনে চলচ্চিত্র
হাছন রাজা (চলচ্চিত্র)

**হাছন রাজা** চাষী নজরুল ইসলাম পরিচালিত ২০০২-এর জীবনী ভিত্তিক একটি বাংলাদেশী চলচ্চিত্র। ছবিটি মূলত মরমী কবি এবং বাউল শিল্পী হাছন রাজার জীবন ও কর্ম নিয়ে নির্মিত। কোকা-কোলা নিবেদিত এই ছবিটি প্রযোজনা করেছেন অভিনেতা হেলাল খান। ছবির নাম ভূমিকায় (হাছন রাজা) অভিনয় করেছেন হেলাল খান এবং বিনোদিনী চরিত্রে শমী কায়সার। এছাড়াও আছেন শিমলা, মুক্তি, ববিতা, রেবেকা মনি, শানু, কাজী খুরশিদুজ্জামান উত্পল, অমল বোস এবং মমতাজউদ্দীন আহমেদ। চলচ্চিত্রটি জাতীয় চলচ্চিত্র পুরস্কারে শ্রেষ্ঠ চলচ্চিত্রসহ আরও ছয়টি বিভাগে পুরস্কার লাভ করে, এবং দুটি বিভাগে বাচসাস পুরস্কার লাভ করে।

## কাহিনী সংক্ষেপ

## শ্রেষ্ঠাংশে
* হেলাল খান - হাছন রাজা
* শমী কায়সার - বিনোদিনী
* শিমলা -বাইজী আতরজান
* মুক্তি - হাছন রাজার স্ত্রী
* ববিতা - হাছন রাজার মা
* রেবেকা মনি -
* শানু -নর্তকী পিয়ারী
* কাজী খুরশিদুজ্জামান উত্পল -
* অমল বোস -
* মমতাজউদ্দীন আহমেদ -
* জামিলুর রহমান শাখা

## নির্মাণ
## সংগীত
**হাছন রাজা** ছবির সংগীত পরিচালনা করেন সুজেয় শ্যাম। হাছন রাজার রচিত গানের সংগীত উপদেষ্টা ছিলেন বিদিত লাল দাস। কণ্ঠশিল্পীরা হলেন সুবীর নন্দী, শাকিলা জাফর, খান আসিফ আগুন, পলাশ, রঞ্জন চৌধুরী, সুজেয় শ্যাম, বিদিত লাল দাস এবং উমা খান।

## পুরস্কার ও মনোনয়ন

## আরও দেখুন
* হাছন রাজা

## তথ্যসূত্র

## বহিঃসংযোগ
* 
* 

বিষয়শ্রেণী:২০০২-এর চলচ্চিত্র
বিষয়শ্রেণী:২০০০-এর দশকের নাট্য চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলাদেশী নাট্য চলচ্চিত্র
বিষয়শ্রেণী:বাংলাদেশী জীবনীমূলক চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:চাষী নজরুল ইসলাম পরিচালিত চলচ্চিত্র
বিষয়শ্রেণী:শ্রেষ্ঠ চলচ্চিত্র বিভাগে জাতীয় চলচ্চিত্র পুরস্কার (বাংলাদেশ) বিজয়ী
বিষয়শ্রেণী:কল্পকাহিনিতে হাছন রাজা
বিষয়শ্রেণী:সঙ্গীতজ্ঞ সম্পর্কে চলচ্চিত্র
বিষয়শ্রেণী:২০০০-এর দশকের বাংলা ভাষার চলচ্চিত্র
বিষয়শ্রেণী:২০০২-এর নাট্য চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:সুজেয় শ্যাম সুরারোপিত চলচ্চিত্র
আবদুল জব্বার (বীর প্রতীক)

**আবদুল জব্বার** (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। 

## জন্ম ও শিক্ষাজীবন
আবদুল জব্বারের জন্ম কিশোরগঞ্জ জেলার সদর উপজেলার ভাটিয়া গ্রামে। তার বাবার নাম মো. আলী হোসেন এবং মায়ের নাম আনেছা খাতুন। তার স্ত্রীর নাম রওশন আরা আক্তার। তাদের চার ছেলে ও এক মেয়ে।

## কর্মজীবন
আবদুল জব্বার চাকরি করতেন পাকিস্তান সেনাবাহিনীতে। ১৯৭১ সালে কর্মরত ছিলেন কুমিল্লা সেনানিবাসের স্টেশন সাপ্লাই ডিপোতে। তখন তার পদবি ছিল হাবিলদার। মুক্তিযুদ্ধ শুরু হলে ২৯ মার্চ সেনানিবাস থেকে পালিয়ে যুদ্ধে যোগ দেন। প্রতিরোধযুদ্ধে অংশ নেওয়ার পর প্রথমে ৫ নম্বর সেক্টরে, পরে ১১ নম্বর সেক্টরের মহেন্দ্রগঞ্জ সাবসেক্টরে যুদ্ধ করেন। ৫ নম্বর সেক্টরের বড়ছড়া সাবসেক্টরে থাকাকালে ৮ আগস্ট সাচনা-জামালগঞ্জে পাকিস্তান সেনাবাহিনীর বিরুদ্ধে তিনি বীরত্বের সঙ্গে যুদ্ধ করেন। স্বাধীনতার পর বাংলাদেশ সেনাবাহিনী থেকে অনারারি ক্যাপ্টেন হিসেবে অবসর নেন। পরে চাকরি করেন সশস্ত্র বাহিনী বোর্ডে।

## মুক্তিযুদ্ধে ভূমিকা
১৯৭১ সালের অক্টোবর মাসে কামালপুরের পাশে জামালপুর-বকশীগঞ্জ সড়কে আবদুল মান্নান বীর বিক্রমের নেতৃত্বে মুক্তিযোদ্ধাদের মূল দল আক্রমণের লক্ষ্যে রওনা হলো সীমান্তসংলগ্ন পাকিস্তান সেনাবাহিনীর ঘাঁটির উদ্দেশ্যে। একই সময় আরেক দল রওনা হলো কাট অফ পার্টি হিসেবে। এই দলে ছিলেন আবদুল জব্বার। ভোর রাতে গোলাগুলির শব্দ শুনে আবদুল জব্বার ও তার সহযোদ্ধারা সতর্ক হলেন। বুঝতে পারলেন তাদের মূল দল পাকিস্তান সেনাবাহিনীর সীমান্তসংলগ্ন ঘাঁটিতে আক্রমণ করেছে। তাদের চোখ রাস্তার দিকে। ২০-২৫ মিনিট পর রাস্তায় গাড়ির শব্দ। মুক্তিযোদ্ধারা দেখতে পেলেন তিনটি গাড়ি এগিয়ে আসছে। সেগুলো গুলির আওতায় আসামাত্র গর্জে উঠল তাদের সবার অস্ত্র। একটি গাড়ি ধ্বংস হলো মুক্তিযোদ্ধাদের পাতা মাইন বিস্ফোরণে। পাকিস্তানিরা পাল্টা আক্রমণের তেমন সুযোগ পেল না। হতাহত হলো অসংখ্য পাকিস্তানি সেনা।

## পুরস্কার ও সম্মাননা
* বীর প্রতীক

## তথ্যসূত্র

## বহি:সংযোগ

বিষয়শ্রেণী:বীর প্রতীক
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:কিশোরগঞ্জ জেলার ব্যক্তি
তৈগা

thumb|আলাস্কাতে তাইগা বনাঞ্চল 
**তৈগা** পৃথিবীর বৃহত্তম বনাঞ্চল। উত্তর আমেরিকায়, তাইগা কানাডার এবং আলাস্কার ভূপৃষ্ঠজুড়ে বিস্তৃত। এছাড়া মার্কিন যুক্তরাষ্ট্রের উত্তর অংশেও তাইগা বনাঞ্চল রয়েছে। যুক্তরাষ্ট্রে এটি নর্থউড নামে পরিচিত। তাইগা সুইডেন, ফিনল্যান্ড, নরওয়েও উত্তরাংশ, রাশিয়ার সাইবেরিয়া, কাজাখস্থানের উত্তরাংশ, মঙ্গোলিয়ার উত্তরাংশ এবং জাপানের উত্তরাংশ জুড়েও বিস্তৃত। পৃথিবীর এক-তৃতীয়াংশ বৃক্ষ তাইগা বনাঞ্চলে রয়েছে।

## জলবায়ু ও ভূগোল
তাইগার অধিকাংশ অঞ্চল রাশিয়া ও কানাডাতে অবস্থিত। বিশ্বের বনাঞ্চলসমূহের মধ্যে তাইগার তাপমাত্রা সর্বনিম্ন। শীতকালে তাইগার সর্বনিম্ন তাপমাত্রা তুন্দ্রা অঞ্চলের তাপমাত্রারও নিচে নামে। রাশিয়ার উত্তরাংশে তাইগা বনাঞ্চলের সর্বনিম্ন তাপমাত্রা ধারণ করা হয়েছে। এই বনাঞ্চলের সুমেরুবৃত্তীয় জলবায়ু রয়েছে, তবে ঋতুভেদে এখানে তাপমাত্রার পার্থক্য অনেক বেশি। তাইগা শীতপ্রধান অঞ্চল। এখানে গ্রীষ্ম এক থেকে তিন মাসের মত অবস্থান করে। তবে কখনোই চার মাসের বেশি স্থায়ী হয় না। সাধারণত তাপমাত্রা -৫ °C থেকে ৫°C এর মধ্যে থাকে। তবে সাইবেরিয়ার পূর্বে ও আলাস্কার মধ্যাঞ্চলে তাইগা বনাঞ্চলের বার্ষিক গড় তাপমাত্রা -১০°C এ পৌছে। 
তাইগা বনাঞ্চলে বৃষ্টি ও তুষারপাত তুলনামূলকভাবে কম। এখানে বার্ষিক ২০০-৭৫০ মিলিমিটার বর্ষণ হয়ে থাকে। তবে কোথাও কোথাও এর পরিমাণ ১০০০ মিমি। গ্রীষ্মকালে বৃষ্টি এবং শীতকালে তুষার এবং কুয়াশা পড়ে। নিম্নাঞ্চলের দিকে কুয়াশার পরিমাণ বেশি। গ্রীষ্মের সময়েও তাইগাতে সূর্যরশ্মির তীব্রতা খুব বেশ হয় না। বছরের অধিকাংশ সময় বাষ্পীভবনের পরিমাণ খুব কম, ফলে বর্ষণের পরিমাণ বাষ্পীভবনের চেয়েও বেশি হয়। ফলে এখানে উদ্ভিদ প্রচুর পরিমাণে জন্মে। তাইগার উত্তরাঞ্চলে তুষার মাটিতে নয় মাস পর্যন্ত থাকে।

## মাটি
তাইগার মাটি তুলনামূলকভাবে কম পুষ্টিসমৃদ্ধ। বিষুবীয় অঞ্চলের বনসমূহে যেরকম উর্বর, পুষ্টিসমৃদ্ধ মাটি থাকে, তাইগাতে সেরকম মাটি নেই। এর প্রধান কারণ এখানকার শীতপ্রধান জলবায়ু, যা উদ্ভিদের বর্ধনকে বাধাপ্রাপ্ত করে এবং উদ্ভিদের মাটি থেকে পুষ্টি গ্রহণের ক্ষেত্রে প্রতিকূলতার সৃষ্টি করে। ঝরা পাতা এবং শৈবাল তাইগার মাটিতে দীর্ঘকাল পড়ে থাকে, ফলে তা মাটিতে শোষিত হতে পারে না এবং জৈবিক অবদান রাখতে পারে না। এসিড এবং অন্যান্য উপাদানও একইভাবে মাটিতে পর্যাপ্ত পরিমাণে শোষিত হয় না। পাইন গাছের পাতা অত্যধিক পরিমাণে এখানে মাটিতে পড়ে থাকে, একারণে মাটি অম্লীয় হয়। তাই মাটিতে শুধু ছত্রাক এবং শৈবাল জন্মে। তবে বনের যেখানে গাছপালার পরিমাণ বেশি এবং উদ্ভিদের বৈচিত্র্য রয়েছে, সেখানে তৃণগুল্ম জাতীয় উদ্ভিদের প্রাপ্যতা বেশি।

## তথ্যসূত্র

## বহিঃসংযোগ

বিষয়শ্রেণী:বনাঞ্চল
বিষয়শ্রেণী:বন
বিষয়শ্রেণী:উপসুমেরু
ডেনিস টিটো

**ডেনিস অ্যান্থনি টিটো** (জন্ম: ৮ই আগস্ট, ১৯৪০ কুইন্‌স নিউ ইয়র্ক) একজন ইতালীয় আমেরিকান প্রকৌশলী এবং কোটিপতি, অতি পরিচিত সর্বপ্রথম মহাকাশ পর্যটক হিসাবে। ২০০১ সালে মাঝের দিকে, একটি আন্তর্জাতিক মহাকাশ স্টেশন পরিদর্শন মিশনে তিনি প্রায় আট দিন আইএসএস ইপি-১ এর ক্রু সদস্য হিসেবে কক্ষপথে ছিল। এই মিশনে মহাকাশযান সোয়াজ টিএম-৩২ দিয়ে পাঠানো এবং সোয়াজ টিএম-৩১ দিয়ে অবতরন করা হয়।

## শিক্ষা
ডেনিশ টিটো নিউ ইয়র্ক ইউনিভার্সিটি থেকে ১৯৬২ সালে নভশ্চরণবিদ্যা এবং এরোনটিক্সে ব্যাচেলর ডিগ্রি অর্জন করেন এবং কানেটিকাটের, হার্টফোর্ডের রেনেসলার পলিটেকনিক ইন্সটিটিউট থেকে প্রকৌশল বিজ্ঞানে মাস্টার্স ডিগ্রি অর্জন করেন। তিনি সাই আপসাইলন এর একজন সদস্য এবং ১৮ই মে, ২০০২ সালে রেনেসলার পলিটেকনিক ইন্সটিটিউট থেকে প্রকৌশলীতে ডক্টরেট ডিগ্রী লাভ করেন। বর্তমানে তিনি নাসার জেট প্রপালশন ল্যাবরেটরির বিজ্ঞানী হিসাবে কাজ করেছেন।

## মহাকাশ ভ্রমণ
ডেনিশ টিটো কৈশোর থেকেই মহাকাশ ভ্রমণের স্বপ্ন দেখতেন। "আমার স্বপ্ন মৃত্যুর আগে মহাকাশ ভ্রমণ করা, ইউরি গ্যাগারিনের মহাকাশ ভ্রমণের পর থেকেই আমি এ স্বপ্ন দেখছি" তিনি বলেন। মীরকরপ (MirCorp) নামক একটি মহাকাশ বিষয়ক প্রতিষ্ঠানের বান্যিজিক মহাকাশযানে রাশিয়ান ফেডারেল মহাকাশ সংস্থা ডেনিশ টিটোকে যাত্রী হিসাবে নির্বাচিত করে। মহাকাশ ভ্রমণের পূর্বে তিনি স্টার সিটি কমপ্লেক্সে প্রশিক্ষণ গ্রহণ করেন। নাসার সেসময়ের প্রশাসক ড্যানিয়েল গোলডিন ডেনিস টিটোর ভ্রমণের বিরোধিতা করেন, তিনি মনে করতেন মহাকাশ পর্যটকদের জন্য উপযুক্ত স্থান নয়। ডেনিশ টিটো জনসন মহাকাশ কেন্দ্রে প্রশিক্ষণের জন্য গেলে তাকে নাসার পক্ষ থেকে প্রশিক্ষণ দিতে অস্বীকৃতি জানানো হয়। ২০০১ সালের ২৮শে এপ্রিল, তিনি সোয়াজ টিএম-৩২ মহাকাশযানে প্রথম পর্যটক হিসাবে মহাকাশ ভ্রমণ করেন। তিনি সেখানে ৭দিন, ২২ঘণ্টা, ৪মিনিট অবস্থান করেন এবং ১২৮ বার পৃথিবীকে প্রদক্ষিণ করেন। তিনি সেখানে বেশ কিছু বৈজ্ঞানিক পরীক্ষা করেন যা তার কোম্পানির জন্য উপকারি হবে বলে তিনি মনে করেন। এ ভ্রমণের জন্য তিনি ২০ মিলিয়ন আমেরিকান ডলার খরচ করেন। ডেনিশ টিটো মহাকাশে ভ্রমণ করা ৪১৫তম ব্যক্তি।

## আরও দেখুন
* নাম অনুসারে মহাকাশ ভ্রমণকারীদের তালিকা

## আরও পড়ুন
* Klerkx, Greg. *Lost in Space, The Fall of NASA*. Random House: New York. 2004. 

## তথ্যসূত্র

## বহিঃসংযোগ
* টিটো মহাকাশচারী বিবিসি ওয়েবসাইট (২০০৬ এ্র ফেব্রুয়ারিতে প্রকাশিত)
* ডেনিস টিটোর মহাকাশযানের জীবনী

বিষয়শ্রেণী:১৯৪০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আমেরিকান অর্থ ম্যানেজার
বিষয়শ্রেণী:মহাকাশ পর্যটক
বিষয়শ্রেণী:রেনসেলেয়া পলিটেকনিক ইনস্টিটিউটের প্রাক্তন শিক্ষার্থী
বিষয়শ্রেণী:ইতালীয় বংশোদ্ভূত মার্কিন নাগরিক
বিষয়শ্রেণী:নিউ ইয়র্ক বিশ্ববিদ্যালয়ের প্রাক্তন শিক্ষার্থী
বিষয়শ্রেণী:নিউ ইয়র্ক শহরের ব্যক্তি
ফলিক অ্যাসিড

**ফলিক অ্যাসিড** বা **ভিটামিন বি নাইন** বা **ভিটামিন বি<sub>সি</sub>** অথবা **ফোলেট** নামে মানবদেহে প্রাকৃতিকভাবে সৃষ্ট এর রূপভেদ (যা **টেরইল-এল-গ্লুটামিক অ্যাসিড**, **টেরইল এল-গ্লুটামেট** এবং **টেরইলমনোগ্লুটামিক অ্যাসিড** নামেও পরিচিত) হলো পানিতে দ্রবণীয় ভিটামিন বি নাইন এর রূপ। ফলিক অ্যাসিড নিজে জৈবিকভাবে বিক্রিয়াশীল না হলেও মানবদেহের যকৃতে ডাইহাইড্রোফলিক অ্যাসিড হতে এর রূপান্তরের পরে টেট্রাহাইড্রোফোলেট এবং অন্যান্য উপজাতের কারণে এটি অতীব গুরুত্বপূর্ণ।

ফলিক অ্যাসিড দেহের অনেক গুরুত্বপূর্ণ কার্যসম্পাদনে সহায়ক ভূমিকা রাখে। এটি ডিএনএ গঠন বা সিন্থেসাইজেশন, কোষ বিভাজন এবং ডিএনএ মেরামত করতে সাহায্য করে। এটি ক্রমাগত কোষ বিভাজন এবং কোষের বৃদ্ধিতে বিশেষভাবে গুরুত্বপূর্ণ, তাই গর্ভাবস্থায় এবং নবজাতকদের জন্য ফলিক অ্যাসিড জরুরী। লোহিত রক্তকণিকা তৈরীর কাজে এবং রক্তস্বল্পতা প্রতিরোধ করতে এই ভিটামিন শিশু ও পূর্ণ বয়স্ক উভয়েরই প্রয়োজন.।

ফোলেট এবং ফলিক অ্যাসিড উভয় নামই এসেছে ল্যাটিন শব্দ ** থেকে যার অর্থ পাতা। সবুজ পাতা সমৃদ্ধ শাক-সবজি ফলিক অ্যাসিডের বড় উৎস।

## তথ্যসূত্র

বিষয়শ্রেণী:ভিটামিন বি
বিষয়শ্রেণী:বিশ্ব স্বাস্থ্য সংস্থার অপরিহার্য ঔষধ
ফেরদৌস

**ফেরদৌস** একটি বাংলাদেশী নাম যা উল্লেখ করতে পারেঃ

* ফেরদৌস আহমেদ, বাংলাদেশী চলচ্চিত্র অভিনেতা
* ফেরদৌস আহমেদ কোরেশি, বাংলাদেশের রাজনীতিবিদ
* ফেরদৌস আরা, বাংলাদেশী গায়িকা
* ফেরদৌস ওয়াহিদ, বাংলাদেশী পপ গায়ক ও চলচ্চিত্র পরিচালক
* হাসান ফেরদৌস (১৯২৯-১৯৯৭), ইরানী ভারোত্তোলক
* মোহাম্মদ ফেরদৌস খান (মৃত্যু ২০১৬), বাংলাদেশী শিক্ষাবিদ
* নাসিম ফেরদৌস, বাংলাদেশি কূটনীতিক
* রাহাতুল ফেরদৌস (জন্ম ১৯৯৫), বাংলাদেশী ক্রিকেটার
* তাবাসসুম ফেরদৌস শাওন (জন্ম ১৯৭৯), বাংলাদেশী সুন্দরী প্রতিযোগিতা

## আরো দেখুন

* ফেরদৌস (দ্ব্যর্থতা নিরসন)

বিষয়শ্রেণী:পুরুষবাচক প্রদত্ত নাম
মোহাম্মদ সাহাব উদ্দীন

**মোহাম্মদ সাহাব উদ্দীন** (জন্ম: অজানা ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে। 

## জন্ম ও শিক্ষাজীবন
মোহাম্মদ সাহাব উদ্দীনের জন্ম নরসিংদী জেলার রায়পুরা উপজেলার আদিয়াবাদ (বাইদ পাড়া) গ্রামে। তিনি অবিবাহিত ছিলেন। তার বাবার নাম কামাল উদ্দীন আহমেদ ও মায়ের নাম নূরজাহান বেগম। 

## কর্মজীবন

## মুক্তিযুদ্ধে ভূমিকা
১৯৭১ সালের সেপ্টেম্বর মাসে মৌলভীবাজার জেলার বড়লেখা উপজেলার লুবাছড়া চা-বাগানে পাকিস্তান সেনাবাহিনীর সঙ্গে মুক্তিযোদ্ধাদের ভয়াবহ যুদ্ধ হয়। মুক্তিযোদ্ধারা আক্রমণ চালালে বিপুল অস্ত্রশস্ত্রে সজ্জিত পাকিস্তানি সেনারাও পাল্টা আক্রমণ করে। তারা তিন দিক থেকে মুক্তিযোদ্ধাদের ওপর আক্রমণ চালায়। দেশপ্রেমে উদ্ধুদ্ধ মোহাম্মদ সাহাব উদ্দীনসহ অন্য মুক্তিযোদ্ধারা পাকিস্তান সেনাবাহিনীর আক্রমণ সাহসিকতার সঙ্গে প্রতিহত করেন। মুখোমুখি যুদ্ধে মোহাম্মদ সাহাব উদ্দীন শহীদ হন। তার এবং অন্যদের জীবনের বিনিময়ে মুক্ত হয় লুবাছড়া। 

## পুরস্কার ও সম্মাননা
* বীর বিক্রম

## তথ্যসূত্র

## বহি:সংযোগ

বিষয়শ্রেণী:বীর বিক্রম
বিষয়শ্রেণী:১৯৭১-এ মৃত্যু
সংখ্যাজ্ঞান

**সংখ্যাজ্ঞান** বলতে দৈনন্দিন জীবনের প্রয়োজনে গণিত ও সংখ্যার ব্যবহার যুক্তি দিয়ে বোঝা ও সংখ্যা নিয়ে যুক্তিসম্মত গাণিতিক কাজকর্ম করার (যেমন যোগ-বিয়োগ-গুণ-ভাগ থেকে শুরু করে ভগ্নাংশ, শতকরা হার, সম্ভাবনা ও ঝুঁকি ইত্যাদি নির্ণয়) ক্ষমতা বা সামর্থ্যকে বোঝায়। সংখ্যাজ্ঞান মানুষের স্বাস্থ্য-সংশ্লিষ্ট আচরণ, অর্থ (টাকা-পয়সা-সম্পদ) নিয়ে কাজকর্ম, কর্মজীবনে সিদ্ধান্তগ্রহণ, অর্থনৈতিক পছন্দ-অপছন্দ, সন্তোষজনক জীবনযাপন, ইত্যাদির উপর গভীর প্রভাব ফেলে। এর বিপরীতে সংখ্যাজ্ঞানের অভাব ঐসব ক্ষেত্রে নেতিবাচক ভূমিকা রাখতে পারে। সংখ্যাজ্ঞানের অভাব স্বাস্থ্যবিষয়ক সিদ্ধান্ত গ্রহণে ঝুঁকির উপলব্ধি বিকৃত করে দিতে পারে।  
 
আর কোনো ধারণা বিশ্লেষণের ক্ষেত্রে সব থেকে গুরুত্বপূর্ণ ভূমিকা ন্যায় যুক্তি। গাণিতিক জ্ঞানও তার ব্যত্যয় নয়। তবে যুক্তিবাদী মানুষ বিশ্লেষণের ক্ষমতা পায় পর্যবেক্ষণ থেকে। তাই একথা প্রণিধানযোগ্য যে গাণিতিক জ্ঞান সম্পন্ন কোন ব্যক্তি যুক্তিবাদী হন এবং তার পর্যবেক্ষণ ক্ষমতাই তাকে জীবনের গাণিতিক প্রয়োজনগুলো মেটাতে সাহায্য করে। সংখ্যার ধারণা, যোগ-বিয়োগ প্রভৃতি কার্যক্রমের ধারণা, গণনা, মাপজোক করা, জ্যামিতি , সম্ভাবনা, পরিসংখ্যান ইত্যাদি গাণিতিক জ্ঞানের উদাহরণ। মার্কিন যুক্তরাষ্ট্রে সংখ্যাজ্ঞানকে অনেক সময় "পরিমাণজ্ঞান" (কোয়ান্টিটেটিভ লিটারেসি) নামেও ডাকা হয়ে থাকে।

## সংখ্যার রূপায়ন

মানুষ তার পর্যবেক্ষণ (গণিত নয়) থেকে মনে মনে দুটি প্রধান পদ্ধতিতে সংখ্যাকে প্রকাশ করে। এই রূপায়নগুলো মানুষের সহজাত - ব্যক্তিগত শিক্ষা বা সাংস্কৃতিক পটভূমির এখানে কোন ভূমিকা নেই। এগুলো হলোঃ

# সংখ্যার বিস্তারের কাছাকাছি ধারণা এবং
# পৃথক সংখ্যার সম্যক উপস্থাপন

উভয় পদ্ধতিরই প্রকাশের সীমাবদ্ধতা রয়েছে। যেমন কোন পদ্ধতিতেই ভগ্নাংশ বা ঋণাত্মক সংখ্যার অবকাশ নেই। বিদ্যালয়ে যে গণিত শেখানো হয় তার সাথে সহজাত গাণিতিক দক্ষতার সম্পর্ক রয়েছে।

## তথ্যসূত্র


বিষয়শ্রেণী:গণিত
বিষয়শ্রেণী:সাক্ষরতা
বিষয়শ্রেণী:গণিত শিক্ষা
বিষয়শ্রেণী:জ্ঞান
বাংলাদেশের প্রত্নতাত্ত্বিক স্থানের তালিকা

বাংলাদেশে প্রায় ২,৫০০ প্রত্নতাত্ত্বিক স্থান রয়েছে বলে ধারণা করা হয়। তবে ২০১৬ (জুন) সাল নাগাদ, বাংলাদেশে ৪৫২টি প্রত্নতাত্ত্বিক স্থানের সন্ধান মিলেছে। এসব প্রত্নতাত্ত্বিক স্থান বাংলাদেশ প্রত্নতত্ত্ব অধিদপ্তর রক্ষণাবেক্ষণ করে থাকে। নিম্নে বিভাগ অনুসারে বাংলাদেশের প্রত্নতাত্ত্বিক স্থানসমূহের তালিকা বর্ণিত হল:   

## ঢাকা বিভাগ

## ময়মনসিংহ বিভাগ
জু ন, ২০২১ পর্যন্ত ময়মনসিংহ বিভাগে সংরক্ষিত ঘোষিত পুরাকীর্তির সংখ্যা সর্ব মোট: ১৮টি

## চট্টগ্রাম বিভাগ

## সিলেট বিভাগ
সিলেট বিভাগের অন্তর্গত প্রত্নতাত্ত্বিক নিদর্শনসমূহ হলো:

## বরিশাল বিভাগ
বরিশাল বিভাগের অন্তর্গত প্রত্নতাত্ত্বিক নিদর্শনসমূহ হলো:

## রাজশাহী বিভাগ
রাজশাহী বিভাগের অন্তর্গত প্রত্নতাত্ত্বিক নিদর্শনসমূহ হলো:

## রংপুর বিভাগ
রংপুর বিভাগের অন্তর্গত প্রত্নতাত্ত্বিক নিদর্শনসমূহ হলো:

## খুলনা বিভাগ

## আরও দেখুন
* প্রত্নতত্ত্ব অধিদপ্তর

## তথ্যসূত্র

## বহিঃসংযোগ
* বাংলাদেশের প্রত্নতত্ত্ব - বাংলাপিডিয়া

বিষয়শ্রেণী:বাংলাদেশের প্রত্নতাত্ত্বিক স্থান
বিষয়শ্রেণী:বাংলার প্রত্নস্থল
বিষয়শ্রেণী:বাংলাদেশের প্রত্নতত্ত্ব
বিষয়শ্রেণী:বাংলাদেশের ইতিহাস সম্পর্কিত তালিকা